Eins og flestir vita er óhætt að segja að David Knight er besti enduro ökumaður í heiminum í dag . Og hann hefur óumdeilanlega verið á toppnum í Evrópu síðasta ár og unnið nánast allt sem hann hefur tekið þátt í . KTM fékk Knight til að keppa í GNCC í USA , en það hefur ekki gengið nægjanlega vel . Eftir þrjár umferðir þá er hann ekki í toppbaráttunni og reyndar ekki nálægt því . Knight byjaði árið á að hlífa viðkvæmri og nýlega brotinni hendinni , sem olli því að hann átti í erfiðleikum í fyrstu umferð , þrátt fyrir að hann hafi klárað annar . Í annari umferð datt hann út , og í þeirri þriðju var hann í eldsneytisvandræðum , tapaði rúmelga átta mínútum áður en hann gat sett allt á fullt og náð upp í fimmta sæti . Það eru 13 umferðir í GNCC og Knight hefur enn möguleika á að koma til baka , og enn er nóg af stigum til að hirða titilinn . En hingað til hafa aðstæður komið í veg fyrir að kallinn geti sýnt Bandarískum aðdáendum hvers hann er megnugur .